Aika: 9.5.2016 klo 8.30-10.00

Paikka: Vuorikatu 27, 2. krs, lautakunnan kokoushuone

Jäsenet: Leena Auvinen

Outi Karikoski (poissa)

Titta Kaukonen

Merja Laininen

Taina Vainio

Eveliina Bovellan

**§ 1 Kokouksen avaus**

Puheenjohtaja avasi kokouksen klo 8.45.

**§ 2 Esityslistan hyväksyminen kokouksen työjärjestykseksi**

Hyväksyttiin.

**§ 3 KieKu-hankkeen Yhdessä erilaisia –teemaviikon palaute**

Koulujen hankeyhteyshenkilöt keräsivät oppilailta palautetta teemaviikon onnistumisesta. Opettajien ja koulunkäynninohjaajien palaute kerättiin nettipohjaisella kyselyllä. Oppilaiden palaute oli valtaosin positiivista, ja vastaavaa teemaviikkoa toivottiin uudelleen. Opettajien palautteessa oli enemmän vaihtelua, ja muutamia hyviä kehittämisehdotuksia huomioitiin vastaisuuden varalle. Todettiin, että palautetta kannattaisi jatkossa kysyä muulla tapaa kuin nettikyselyllä, koska vastausprosentti jää pieneksi opettajille saapuvien lukuisten nettikyselyiden takia.

**§ 4 Suunnitteluryhmän vierailu kaksikieliseen/kielirikasteiseen kouluun**

Vierailu toteutuu Tampereen kansainväliseen kouluun (kaksikielinen opetus, suomi-englanti) ja Tammelan kouluun (kielirikasteinen opetus, saksa) 14.-15.9.2016. Suunnitteluryhmän lisäksi matkalle lähtee kaksi Hatsalan klassillisen koulun kaksikielisen opetuksen opettajaa, yhteensä 10 henkilöä. KieKu-hankkeesta maksetaan lähtijöiden matka-, majoitus- ja sijaiskulut.

**§ 5 Talouskatsaus**

Käytiin läpi Yhdessä erilaisia –viikon kokouspäivään mennessä toteutunut budjetti, joka jää 2 000 – 2 500 euroa alle 10 000 euron suunnitellun budjetin. Käytiin läpi hankkeen rahatilanne ja kaupungin omarahoitusosuuden käyttö tähän mennessä. Todettiin, että hankkeella on vielä riittävästi rahaa suunniteltuihin materiaalihankintoihin, opettajien täydennyskoulutuksen järjestämiseen ja saman henkilömäärän palkkaamiseen syyslukukaudeksi 2016 kuin tähän saakka.

Kaupungin omarahoitusosuudesta on maksettu osa Kerstin Ylösen palkasta ja koordinaattorin matkapuhelin. Lisäksi sinne siirretään maksettavaksi koordinaattorin puhelinkulut sekä osa hankkeessa mukana olevien koulujen opettajien TVA-lisistä takautuvasti tammikuun 2016 alusta lähtien. Kyseiset TVA-lisät maksetaan joko kansainvälisyystoiminnasta tai kaksikielisestä opetuksesta.

**§ 6 Syksyn toiminnan suunnittelua**

Kalevalan koulussa ollaan oltu tyytyväisiä Kerstin Ylösen työpanokseen koulunkäynninohjaajana ja opettajana, ja hänen työsopimustaan jatketaan syyslukukaudeksi 2016. Hatsalan klassillisen koulun, Martti Ahtisaaren koulun ja Rajalan koulun yhteisen koulunkäynninohjaajan tai resurssiopettajan työnkuvaa syyslukukaudeksi pohditaan yhdessä koulujen rehtoreiden kanssa. Tehtävästä päätetään mahdollisimman pian ja sovitaan sen täyttömenettelystä.

Järjestetään hankerahoituksella (tai puoliksi OSAAVA-hankkeen kanssa) täydennyskoulutus varhennetun englannin opettajille alkusyksystä 2016.

Päätettiin hakea jatkoa KieKu-hankkeelle vastikään auenneessa Oph:n valtionavustushaussa. Eveliina laatii hakemuksen yhdessä suunnitteluryhmän kanssa, joka kokoontuu 18.5. On myös päätettävä, haetaanko hankerahoitusta 20 vai 50 %:n omarahoitusosuudella. Suurempi omarahoitusosuus mahdollistaisi laitehankinnat, mikä taas ei ole mahdollista 20 %:n omarahoitusosuudessa. Selvitetään laitehankintojen tarvetta Antti Kerviseltä.

**§ 7 Muut asiat**

Ei muita asioita.

**§ 8 Seuraava kokous**

Ajankohta ilmoitetaan myöhemmin.

**§ 9 Kokouksen päättäminen**

Puheenjohtaja päätti kokouksen klo 9.47.